Lav et referat af nedenstående tekst:

Tekst:
2019 er ved at blive det bedste år hidtil for Jutlander Bank. Banken har indtil videre opjusteret forventningerne til årsresultatet fire gange i 2019. Da banken første gang kiggede i krystalkuglen lød det i årsrapporten for 2018, at forventningen til hele 2019 lå et sted mellem 225 og 275 millioner kroner. I dagens kvartalsregnskab for årets første ni måneder er den forventning nu steget til et årsresultat på mellem 385 og 420 millioner kroner. Banken er kommet ud af tredje kvartal med et rekordresultat på 363 millioner kroner før skat. Det er 153 millioner mere end efter tredje kvartal sidste år. - Men det hører med i billedet, at vores resultat også løftes af flere poster, som har karakter af engangsfornøjelser, forklarer Jutlander Banks ordførende direktør, Per Sønderup i en pressemeddelelse. De engangsfornøjelser Per Sønderup peger på, er blandt andet kursreguleringer, der er vokset fra 60 millioner til 142 millioner kroner. Det skyldes, at Jutlander Bank har solgt 75 pocent af aktierne i Sparinvest, hvilket i sig selv gav en kursgevinst på 75 millioner kroner. Jutlander Banks kunder har også, ligesom i andre banker, været meget ivrige efter at omlægge huslån på grund af de historisk lave renter på obligationer. Derfor er nettogebyrindtægterne vokset med 55 millioner kroner fra 236 millioner kroner i fjor til 291 millioner kroner i år. Bankens eget udlån er til gengæld faldet lidt: - Når boligejere omlægger deres realkreditlån, er det ikke ualmindeligt, at de tager et lidt større realkreditlån hjem for at indfri et lån i banken. Det kan være rigtigt god kunderådgivning fra vores side. Men det gavner ikke vores egne renteindtægter, siger Per Sønerup.

Referat:
Danskernes begejstring for at lægge huslån om giver ekstra plus på bundlinjen hos banken.